Diari Oficial de la Generalitat Valenciana


Sumari del DOGV 8956, del 19-11-2020 (2020/9772)

RESOLUCIÓ de 5 de novembre de 2020, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual s'atorguen destinacions al personal funcionari del cos de tramitació processal i administrativa de l'Administració de justícia, torn de promoció interna, que van superar les proves selectives convocades per l'Ordre JUS/404/2019 de 21 de març.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8956

Data del DOGV
:   19-11-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/9772


Data del document
:   05-11-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 5 de novembre de 2020, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual s'atorguen destinacions al personal funcionari del cos de tramitació processal i administrativa de l'Administració de justícia, torn de promoció interna, que van superar les proves selectives convocades per l'Ordre JUS/404/2019 de 21 de març. [2020/9772]  
  
De conformitat amb el que s'estableix en els articles 28 i 29 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, fent ús de les atribucions que em confereix l'article 9.2 a) del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
  
Adjudicar destinacions en els òrgans judicials i fiscals que figuren en l'annex I al personal funcionari del cos de tramitació processal i administrativa (torn de promoció interna), nomenats funcionaris o funcionàries de carrera del cos de tramitació processal i administrativa per Ordre de 5 de novembre de 2020, tenint en compte el següent:  
  
  
Primer. El personal funcionari del cos de tramitació processal i administrativa, als quals s'atorga destinació en aquesta resolució, hauran de prendre possessió del seu càrrec en l'òrgan judicial o fiscal de destinació dins del termini de vint dies hàbils comptats des de l'endemà de la publicació d'aquesta resolució en el Boletín Oficial del Estado, d'acord amb el que s'estableix en l'article 29 del Reial decret esmentat, i en l'article 30 de la Llei 39/2015, d'1 d'octubre, del procediment administratiu comú de les administracions públiques, per a això el dia de la publicació de la resolució, el Servei de Personal de l'Administració de justícia remetrà a les persones interessades els documents de «presa de possessió» a la seua adreça de correu electrònic corporatiu.  
  
  
Segon. El personal funcionari destinat en virtut d'aquesta resolució i que opte per continuar en actiu en el cos d'auxili judicial no caldrà que es desplace a prendre possessió al lloc de treball adjudicat, bastarà que dins del termini de presa de possessió assenyalat en l'apartat primer, comunique a la Direcció General de Modernització i Relacions amb l'Administració de Justícia aquesta opció, a l'efecte de declaració d'excedència voluntària prevista en l'article 506 d) de la Llei orgànica 6/1985, d'1 de juliol del poder judicial. Còpia de la resolució per la qual se'l declara en situació d'excedència voluntària serà remesa al Registre Central de Personal de la Subdirecció General de Mitjans Personals de l'Administració de Justícia.  
  
Amb la finalitat de planificar l'oferta de places dels aspirants aprovats pel torn lliure, aquells aspirants del torn de promoció interna que opten per continuar en actiu en el cos de procedència, hauran de comunicar, mitjançant el formulari que es publica en la present resolució com a annex II, la seua intenció d'acollir-se a aquesta opció, a través del correu electrònic petdqaasdcix@fbz.jo en el termini de cinc dies hàbils a comptar des de l'endemà de la publicació del seu nomenament i adjudicació de destinació en el Boletín Oficial del Estado.  
  
Tercer. En cas que el personal funcionari opte per ingressar en el cos de tramitació processal i administrativa i vulga evitar un buit en la continuïtat dels seus serveis en l'Administració de justícia, atesa la necessitat de comptar amb el temps indispensable per a efectuar la presa de possessió, podrà sol·licitar de la Direcció General de Modernització i Relacions amb l'Administració de Justícia si la seua destinació com a funcionari del cos d'auxili judicial radica en aquest àmbit territorial, un permís retribuït d'un dia si no hi ha canvi de localitat, o de dos en cas contrari, excepte aquells que hagen de desplaçar-se des de Canàries, Balears, Ceuta o Melilla, i en aquest cas el permís podrà ser de fins a tres dies per a possessionar-se del seu nou càrrec. Aquests dies es consideren hàbils, i la presa de possessió en la nova destinació s'efectuarà durant els dies de permís indicats.  
En el cas que el personal funcionari procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, haurà de remetre's aquesta documentació a aquests òrgans perquè procedisquen a concedir-li d'ofici la situació d'excedència voluntària en el cos d'auxili judicial i el cessament automàtic amb la mateixa data en què es produïsca la presa de possessió en el cos de tramitació a fi d'evitar interrupció en la percepció dels seus havers.  
En tot cas, una vegada signada la presa de possessió, les persones interessades remetran un exemplar original del document al Servei de Personal de l'Administració de Justícia que procedirà a efectuar les oportunes variacions en nòmina i a la remissió d'una còpia al Registre Central de Personal de la Subdirecció General de Mitjans Personals al servei de l'Administració de Justícia.  
  
Quart. El personal funcionari que opte per romandre en el nou lloc del cos de tramitació, tindrà dret, a partir de la presa de possessió, al permís retribuït que estableix la disposició addicional cinquena del Reial decret 364/1995 de 10 de març, permís del qual es deduiran els dies previstos en l'apartat tercer d'aquesta resolució.  
  
  
Cinqué. El personal funcionari interí que actualment ocupa places que han sigut adjudicades als aspirants aprovats, cessaran el dia immediatament anterior al que es produïsca la presa de possessió del titular.  
  
  
Sisé. El personal funcionari del cos de tramitació processal i administrativa, al qual s'atorga destinació en virtut d'aquesta resolució, no obstant haver sigut destinat amb caràcter forçós per l'ordre de qualificació segons les seues preferències, no podrà participar en concurs de trasllats fins que transcórreguen dos anys des de la data d'aquesta resolució. Per al còmput dels dos anys, caldrà atindre's al que s'estableix en el paràgraf segon de l'article 529.3 de la Llei orgànica 6/1985 d'1 de juliol, del poder judicial.  
  
Seté. Les places oferides als aspirants mitjançant Resolució de 14 de setembre (Boletín Oficial del Estado de 21 de desembre), no adjudicades en la present resolució, mantenen la seua condició de desertes i reservades per als aspirants a ingrés en el cos de tramitació processal i administrativa del torn lliure.  
Així mateix, aquelles places no ocupades pels aspirants del torn de promoció interna, en optar per quedar-se en el cos de procedència, s'acumularan a les places indicades en el paràgraf anterior.  
  
Contra la present resolució podrà interposar-se recurs potestatiu de reposició davant la Direcció General de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l'art. 9 de la Llei 29/1998, de 13 de juliol, reguladora de la jurisdicció contenciosa administrativa; a comptar des de l'endemà de la seua publicació en el Boletín Oficial del Estado.  
  
València, 5 de novembre de 2020.- La directora general de Modernització i Relacions amb l'Administració de Justícia: Àngels Bixquert Sanz.